Predkladacia správa

          V zmysle  § 31 ods. 2 zákona č. 92/1991 Zb. o podmienkach prevodu majetku štátu na iné osoby v znení neskorších predpisov  viceprezidenta  a ďalších členov volí a odvoláva na návrh vlády alebo výboru Národnej rady Slovenskej republiky Národná rada Slovenskej republiky tajným hlasovaním.
           Na základe koaličných rokovaní sa navrhuje zmena  viceprezidenta a členov prezídia  Fondu národného majetku Slovenskej republiky. 

         Predkladáme návrh na odvolanie Pavla Hulíka z funkcie viceprezidenta prezídia  a odvolanie  Ivána  Farkasa, Ivana Pramuka, Dušana Jurčáka, Jozefa  Zaťku, Ľubomíra  Skaloša z funkcie členov prezídia Fondu národného majetku Slovenskej republiky a voľbu Daniela Végha do funkcie viceprezidenta prezídia Fondu národného majetku Slovenskej republiky a voľbu Juraja  Plechlu, Mikuláša Kačaljaka, Milana Krajniaka, Stanislava Janotu, Františka Stanu  za členov prezídia Fondu národného majetku Slovenskej republiky.
          
        Nové znenie návrhu na odvolanie a voľbu viceprezidenta a členov prezídia Fondu národného majetku Slovenskej republiky predkladáme na základe dodatočne zistených informácií. Z toho dôvodu súčasne žiadame zrušiť uznesenie vlády č. 1394 zo dňa 
18. 12. 2002.